02016R0068 — SL — 02.03.2018 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) 2016/68

z dne 21. januarja 2016

o splošnih postopkih in specifikacijah, potrebnih za medsebojno povezanost elektronskih registrov vozniških kartic







Člen 1

Predmet urejanja

Ta uredba določa zahteve v zvezi z obvezno povezavo nacionalnih elektronskih registrov vozniških kartic s sporočilnim sistemom TACHOnet iz člena 31 Uredbe (EU) št. 165/2014.

Člen 2

Opredelitev pojmov

Poleg opredelitev iz člena 2 Uredbe (EU) št. 165/2014 se uporabljajo naslednje opredelitve pojmov:

(a) „asinhroni vmesnik“ pomeni postopek, v katerem se sporočilo z odzivom na zahtevek vrne prek nove povezave HTTP;

(b) „splošna poizvedba“ pomeni sporočilo z zahtevkom, ki ga država članica naslovi na vse druge države članice;

(c) „organ izdajatelj kartice“ pomeni subjekt, ki ga država članica pooblasti za izdajo in upravljanje tahografskih kartic;

(d) „osrednje vozlišče“ pomeni informacijski sistem, ki omogoča usmerjanje sporočil TACHOnet med državami članicami;

(e) „nacionalni sistem“ pomeni informacijski sistem, vzpostavljen v vsaki državi članici za pošiljanje in obdelavo sporočil TACHOnet ter odzivanje nanje;

(f) „sinhroni vmesnik“ pomeni postopek, v katerem se sporočilo z odzivom na zahtevek vrne prek iste HTTP povezave, ki je bila uporabljena za zahtevek;

(g) „država članica vložnica“ pomeni državo članico, ki odda zahtevek ali obvestilo, ki se nato preusmeri na ustrezno državo članico prejemnico;

(h) „država članica prejemnica“ pomeni državo članico, na katero je naslovljen zahtevek oziroma obvestilo TACHOnet;

(i) „usmerjena poizvedba“ pomeni sporočilo z zahtevkom, ki ga država članica naslovi na eno samo državo članico;

(j) „tahografska kartica“ pomeni bodisi vozniško kartico ali kartico servisne delavnice, kakor je opredeljena v členu 2(f) in (k) Uredbe (EU) št. 165/2014;

▼M1

(k) „sistem za varne čezevropske telematske storitve med upravami (‚Testa‘)“ pomeni telekomunikacijsko platformo za medsebojno povezovanje, ki omogoča varno izmenjavo informacij med javnimi upravami Unije;

(l) „neposreden dostop do sistema TACHOnet“ pomeni povezavo nacionalnega elektronskega registra do sporočilnega sistema TACHOnet prek povezave Testa, ki jo upravlja država članica, ki gosti register;

(m) „posreden dostop do sistema TACHOnet“ pomeni povezavo nacionalnega elektronskega registra do sporočilnega sistema TACHOnet prek povezave Testa, ki jo upravlja država članica, ki ne gosti registra.

▼B

Člen 3

Obveznost povezave s TACHOnet

Države članice povežejo nacionalne elektronske registre iz člena 31(1) Uredbe (EU) št. 165/2014 s sporočilnim sistemom TACHOnet.

▼M1

Člen 3a

Povezovanje tretjih držav, ki niso članice Unije

Komisija lahko tretjim državam odobri, da svoje elektronske registre povežejo s sistemom TACHOnet, če so ti v skladu s to uredbo.

Člen 3b

Predhodni preskusi

Povezava nacionalnega elektronskega registra s sporočilnim sistemom TACHOnet se ne glede na to, ali je neposredna ali posredna, vzpostavi po tem, ko so v skladu z navodili in pod nadzorom Komisije uspešno opravljeni preskusi povezovanja, integracije in delovanja.

Če predhodni preskusi niso opravljeni uspešno, lahko Komisija začasno odloži fazo preskušanja. Preskusi se nadaljujejo, ko pristojni nacionalni organ Komisiji sporoči, da so bile uvedene potrebne tehnične izboljšave na nacionalni ravni, ki naj bi omogočile, da bodo predhodni preskusi opravljeni uspešno.

Predhodni preskusi lahko trajajo največ šest mesecev.

▼B

Člen 4

Tehnične specifikacije

Sporočilni sistem TACHOnet izpolnjuje tehnične specifikacije iz prilog I do VII.

Člen 5

Uporaba sporočilnega sistema TACHOnet

Države članice ravnajo v skladu s postopki iz Priloge VIII.

Države članice omogočijo dostop do sporočilnega sistema TACHOnet svojim nacionalnim organom izdajateljem kartic in inšpektorjem, ki opravljajo naloge iz člena 38 Uredbe (EU) št. 165/2014, da bi bili omogočeni učinkoviti pregledi veljavnosti, statusa in edinstvenosti vozniških kartic.

▼M1

Člen 5a

Posreden dostop do sistema TACHOnet

1. Nacionalni organ, ki zaprosi za posreden dostop do sistema TACHOnet, Komisiji predloži naslednje dokumente:

(a) dopis, opremljen s podpisom predstavnika nacionalnega organa, s katerim Komisijo prosi za začetek faze preskušanja za zagotovitev posrednega dostopa do sistema TACHOnet;

(b) vlogo za posreden dostop do sistema TACHOnet v obliki, kot je določena v Prilogi IX;

(c) dvostransko pogodbo med nacionalnim organom, ki prosi za posredni dostop, in nacionalnim organom, ki ta dostop omogoča prek svoje povezave Testa, opremljeno s podpisoma predstavnikov obeh nacionalnih organov.

2. Komisija najpozneje dva meseca po predložitvi dokumentov iz odstavka 1 zadevna nacionalna organa pozove, naj predložita tehnične informacije, potrebne za začetek predhodnih preskusov iz člena 3b.

3. Posreden dostop do sistema TACHOnet se ne omogoči, dokler niso izpolnjene zahteve iz odstavkov 1 in 2.

▼B

Člen 6

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Uporablja se od 2. marca 2018.

Ta uredba je v celoti zavezujoča in se neposredno uporablja v vseh državah članicah.









PRILOGA I

Splošni vidiki sporočilnega sistema TACHOnet

1. Arhitektura

Sporočilni sistem TACHOnet sestavljajo naslednji deli:

1.1 Osrednje vozlišče, ki mora biti sposobno sprejeti zahtevek od države članice vložnice, ga potrditi in obdelati s posredovanjem državam članicam prejemnicam. Osrednje vozlišče počaka na odzive vseh držav članic prejemnic, zbere vse odgovore in posreduje konsolidiran odziv državi članici vložnici.

▼M1

Vsa sporočila TACHOnet se usmerijo preko osrednjega vozlišča.

1.2 Nacionalni sistemi držav članic, ki so opremljeni z vmesnikom, ki je sposoben pošiljati zahtevke v osrednje vozlišče in prejemati ustrezne odgovore. Nacionalni sistemi lahko za posredovanje, prenos in sprejem sporočil iz osrednjega vozlišča uporabljajo lastniško ali komercialno programsko opremo.

2. Upravljanje

2.1 Osrednje vozlišče upravlja Komisija, ki je odgovorna za njegovo tehnično delovanje in vzdrževanje.

▼M1

2.2 V osrednjem vozlišču se podatki ne hranijo dalj kot šest mesecev, razen dnevnikov, statističnih podatkov in podatkov o usmerjanju iz Priloge VII.

▼B

2.3 Osrednje vozlišče ne omogoča dostopa do osebnih podatkov, razen pooblaščenim uslužbencem Komisije, kadar je to potrebno za namene spremljanja, vzdrževanja in odpravljanja napak.

2.4 Države članice so odgovorne za: 2.4.1 vzpostavitev in upravljanje svojih nacionalnih sistemov, vključno z njihovo povezavo z osrednjim vozliščem; 2.4.2 namestitev in vzdrževanje svojega nacionalnega sistema, tako strojne kot tudi programske opreme, lastniške ali komercialne; 2.4.3 pravilno interoperabilnost svojega nacionalnega sistema z osrednjim vozliščem, vključno z upravljanjem sporočil o napakah, prejetih iz osrednjega vozlišča; 2.4.4 sprejetje vseh ukrepov za zagotavljanje zaupnosti, celovitosti in razpoložljivosti podatkov; 2.4.5 delovanje nacionalnih sistemov v skladu z ravnmi storitev iz Priloge VI.

2.5 Spletni portal MOVEHUB Komisija zagotovi spletno aplikacijo z zaščitenim dostopom, t. i. „spletni portal MOVEHUB“, ki nudi vsaj naslednje storitve: (a) statistične podatke o razpoložljivosti po državah članicah; (b) obvestila o vzdrževanju osrednjega vozlišča in nacionalnih sistemov držav članic; (c) zbirna poročila; (d) upravljanje stikov; (e) sheme XSD.

2.6 Upravljanje stikov ▼M1 2.6.1 Funkcija upravljanja stikov vsaki državi članici omogoča upravljanje podatkov o stikih za politične, poslovne, operativne in tehnične kategorije iz te države članice, pristojni organ vsake države članice pa je odgovoren za vzdrževanje svojih stikov. Podatke o stikih drugih držav članic je mogoče pregledovati, ne pa tudi urejati. ▼M1 ————— ▼B









PRILOGA II

Funkcije sporočilnega sistema TACHOnet

1. Prek sporočilnega sistema TACHOnet morajo biti zagotovljene naslednje funkcije: 1.1 Preverjanje izdanih kartic (CIC): omogoča državi članici vložnici, da pošlje zahtevek za preverjanje izdanih kartic eni ali več državam članicam prejemnicam, da bi ugotovila, ali vložnik vloge za kartico že ima vozniško kartico, ki jo je izdala država članica prejemnica. Države članice prejemnice odgovorijo na zahtevek tako, da pošljejo odziv na preverjanje izdanih kartic. 1.2 Preverjanje statusa kartice (CCS): omogoča državi članici vložnici, da vpraša državo članico prejemnico o podatkih kartice, ki jo je izdala slednja, tako da pošlje zahtevek za preverjanje statusa kartice. Država članica prejemnica odgovori na zahtevek tako, da pošlje odziv na preverjanje statusa kartice. ▼M1 1.3 Sprememba statusa kartice (MCS): omogoča državi članici vložnici, da z zahtevkom za spremembo statusa kartice obvesti državo članico prejemnico, da se je status kartice, ki jo je izdala slednja, spremenil. Država članica prejemnica na zahtevek za spremembo statusa kartice odgovori tako, da pošlje odziv na spremembo statusa kartice, takoj ko se register posodobi ali takoj ko je bilo obvestilo zavrnjeno, pri čemer navede rezultate posodobitve in trenutni status kartice (kot je vnesen v registru tahografskih kartic). Ta odziv se pošlje najpozneje v 10 koledarskih dneh od datuma, ko je bil poslan zahtevek za obvestilo. V vseh primerih se zahtevek za spremembo statusa kartice ali odziv nanjo se potrdi s potrditvijo spremembe statusa kartice. ▼B 1.4 Vozniško dovoljenje izdane kartice (ICDL): omogoča državi članici vložnici, da z zahtevkom za vozniško dovoljenje izdane kartice obvesti državo članico prejemnico, da je izdala kartico na podlagi vozniškega dovoljenja, ki jo je izdala slednja. Država članica prejemnica odgovori z odzivom na vozniško dovoljenje izdane kartice.

2. Vključijo se tudi druge vrste sporočil, ki se štejejo za primerne za učinkovito delovanje sistema TACHOnet, na primer obvestila o napakah.

3. Nacionalni sistemi prepoznajo statuse kartic, navedene v Dodatku k tej prilogi, kadar se uporabljajo funkcije iz točke 1. Vendar pa države članice niso dolžne izvajati upravnega postopka, ki bi vključeval vse navedene statuse.

4. Kadar država članica prejme odziv ali obvestilo z navedbo statusa, ki ga ne uporablja v svojih upravnih postopkih, nacionalni sistem pretvori status iz prejetega sporočila v ustrezno vrednost v navedenem postopku. Država članica prejemnica ne sme zavrniti sporočila, če je status v sporočilu naveden v Dodatku k tej prilogi.

▼M1

5. Status kartice, ki je naveden v Dodatku k tej prilogi, se ne uporablja za ugotavljanje, ali je vozniška kartica veljavna za vožnjo. Kadar država članica prek funkcije CCS ali CIC poizveduje v registru države članice, ki je izdala kartico, mora odziv vsebovati posebno polje „velja za vožnjo“. Nacionalni upravni postopki morajo biti taki, da odzivi na CCS ali CIC vedno vsebujejo ustrezno vrednost „velja za vožnjo“.

▼B









Dodatek

Statusi kartic







Status kartice Opredelitev Vloga Organ izdajatelj kartice je prejel vlogo za izdajo vozniške kartice. Ti podatki so bili evidentirani in shranjeni v podatkovno zbirko s pripravljenimi iskalnimi ključi. Odobreno Organ izdajatelj kartice je odobril vlogo za tahografsko kartico. Zavrnjeno Organ izdajatelj kartice ni odobril vloge. Prilagojeno Tahografska kartica je bila prilagojena. Odpremljeno Nacionalni organ je vozniško kartico odpremil ustreznemu vozniku ali dostavni agenciji. Vročeno Nacionalni organ je vozniško kartico vročil zadevnemu vozniku. Odvzeto Pristojni organ je vozniku odvzel vozniško kartico. Razveljavljeno Vozniška kartica je bila vozniku začasno odvzeta. Preklicano Organ izdajatelj kartice je sklenil preklicati vozniško kartico. Kartica je bila trajno razveljavljena. Vrnjeno Tahografska kartica je bila vrnjena organu izdajatelju kartice z izjavo, da ni več potrebna. Izgubljeno Organu izdajatelju kartice je bila prijavljena izguba tahografske kartice. Ukradeno Organu izdajatelju kartice je bila prijavljena kraja tahografske kartice. Šteje se, da je ukradena kartica izgubljena. Nepravilno delovanje Organu izdajatelju kartice je bilo prijavljeno nepravilno delovanje tahografske kartice. Poteklo Obdobje veljavnosti tahografske kartice je poteklo. Nadomeščeno Tahografska kartica, ki je bila prijavljena kot izgubljena, ukradena ali nepravilno delujoča, je bila nadomeščena z novo kartico. Podatki na novi kartici so enaki z izjemo indeksa zamenjave številke kartice, ki se poveča za eno. Podaljšano Tahografski kartici je bila podaljšana veljavnost zaradi spremembe upravnih podatkov ali skorajšnjega poteka obdobja veljavnosti. Številka nove kartice je enaka z izjemo indeksa podaljšanja številke kartice, ki se poveča za eno. V zamenjavi Organ izdajatelj kartice, ki je izdal vozniško kartico, je prejel obvestilo, da se je začel postopek zamenjave te kartice z vozniško kartico, ki jo bo izdal organ izdajatelj kartice druge države članice. Zamenjano Organ izdajatelj kartice, ki je izdal vozniško kartico, je prejel obvestilo, da je bil zaključen postopek zamenjave te kartice z vozniško kartico, ki jo je izdal organ izdajatelj kartice druge države članice.









PRILOGA III

Določbe glede sporočil v sporočilnem sistemu TACHOnet

1. Splošne tehnične zahteve

1.1 Osrednje vozlišče zagotovi tako sinhroni kot asinhroni vmesnik za izmenjavo sporočil. Države članice lahko izberejo najprimernejšo tehnologijo za povezavo s svojimi aplikacijami.

1.2 Vsa sporočila, izmenjana med osrednjim vozliščem in nacionalnimi sistemi morajo biti kodirana po UTF-8.

1.3 Nacionalni sistemi morajo biti sposobni prejemati in obdelovati sporočila, ki vsebujejo grške ali cirilične znake.

2. Struktura in definicijske sheme (XSD) sporočil XML

2.1 Splošna struktura sporočil XML ima obliko, ki je opredeljena s shemami XSD, nameščenimi v osrednjem vozlišču.

2.2 Osrednje vozlišče in nacionalni sistemi prenašajo in sprejemajo sporočila, ki so skladna s shemo sporočil XSD.

▼M1

2.3 Nacionalni sistemi morajo omogočati pošiljanje, prejemanje in obdelavo vseh sporočil, ki ustrezajo kateri od funkcij iz Priloge II.

▼B

2.4 Sporočila XML vključujejo vsaj minimalne zahteve iz Dodatka k tej prilogi.

▼M1









Dodatek

Minimalne zahteve za vsebino sporočil XML







Skupna glava Obvezno Različica Uradna različica specifikacij XML se določi z imenskim prostorom, opredeljenim v XSD sporočila in v atributu različica elementa glave v posameznem sporočilu XML. Številka različice („n.m“) se določi kot fiksna vrednost pri vsaki objavi datoteke z definicijsko shemo protokola XML (xsd). Da Testni identifikator Neobvezen identifikator za preskušanje. Originator preskusa vnese identifikator, ki ga vsi udeleženci v delovnem postopku posredujejo/vrnejo. V običajnem delovanju se zanemari in se ne uporablja, če je bil poslan. Ne Tehnični identifikator UUID, ki enolično označuje vsako posamezno sporočilo. Pošiljatelj ustvari UUID in vnese ta atribut. Ta podatek se ne uporablja v nobeni poslovni funkciji. Da Identifikator delovnega postopka Identifikator delovnega postopka (workflowId) je UUID in ga ustvari država članica vložnica. Ta identifikator se nato uporabi v vseh sporočilih za primerjanje delovnega postopka. Da Poslano ob Datum in čas (v UTC formatu), ko je bilo sporočilo poslano. Da Potek časa To je neobvezen atribut datuma in časa (v formatu UTC). To vrednost nastavi le osrednje vozlišče za posredovane zahtevke in se izračuna na podlagi datuma/časa, ko je vozlišče prejelo prvotni zahtevek. S tem je država članica prejemnica obveščena o tem, kdaj bo čas za zahtevek potekel. Ta vrednost v prvotnih zahtevkih, poslanih v vozlišče, in vseh odzivnih sporočilih ni potrebna. Ne Pošiljatelj Oznaka države članice, ki pošilja sporočilo, po ISO 3166-1 Alpha 2 ali „EU“. Da Prejemnik Oznaka države članice, v katero se sporočilo pošilja, po ISO 3166-1 Alpha 2 ali „EU“. Da







Zahtevek za preverjanje izdanih kartic (CIC) Obvezno Priimek Priimek voznika. Da Ime Ime voznika. Ne Datum rojstva Datum rojstva voznika. Da Kraj rojstva Kraj rojstva voznika. Ne Številka vozniškega dovoljenja Številka vozniškega dovoljenja voznika. Ne Država izdaje vozniškega dovoljenja Država, ki je izdala vozniško dovoljenje voznika. Ne Odziv na preverjanje izdanih kartic Obvezno Oznaka statusa Oznaka statusa odziva. Da Sporočilo o statusu Obrazložitveni opis statusa. Ne Iskalni mehanizem Podatek, ali je bila kartica najdena z iskanjem NYSIIS ali s prilagojenim iskanjem. Da Najdeni podatki o vozniku Da, če je voznik najden. Priimek Priimki vseh najdenih voznikov. Da Ime Imena vseh najdenih voznikov. Ne Datum rojstva Datumi rojstva vseh najdenih voznikov. Da Kraj rojstva Kraji rojstva vseh najdenih voznikov. Ne Podatki o kartici Da, če je voznik najden. Številka kartice Številka najdene kartice. Da Status kartice Status najdene kartice. Da Velja za vožnjo Najdena kartica je/ni veljavna za vožnjo. Da Organ izdajatelj kartice Naziv organa, ki je izdal najdeno kartico. Da Datum začetka veljavnosti kartice Datum začetka veljavnosti najdene kartice. Da Datum izteka veljavnosti kartice Datum izteka veljavnosti najdene kartice. Da Datum spremembe statusa kartice Datum zadnje spremembe najdene kartice. Da Začasna kartica Najdena kartica je začasna kartica. Ne Podatki o vozniškem dovoljenju Da, če je najdena vozniška kartica. Številka vozniškega dovoljenja Številka vozniškega dovoljenja najdenega voznika. Da Država izdaje vozniškega dovoljenja Država izdajateljica vozniškega dovoljenja najdenega voznika. Da Status vozniškega dovoljenja Status vozniškega dovoljenja najdenega voznika. Ne Datum izdaje vozniškega dovoljenja Datum izdaje vozniškega dovoljenja najdenega voznika. Ne Datum izteka veljavnosti vozniškega dovoljenja Datum izteka veljavnosti vozniškega dovoljenja najdenega voznika. Ne Podatki o kartici servisne delavnice Da, če je najdena kartica servisne delavnice. Naziv servisne delavnice Naziv servisne delavnice, kateri je bila izdana najdena kartica servisne delavnice. Da Naslov servisne delavnice Naslov servisne delavnice, kateri je bila izdana najdena kartica servisne delavnice. Da Zahtevek za preverjanje statusa kartice (CCS) Obvezno Številka kartice Številka kartice, za katero se zahtevajo podrobni podatki. Da







Odziv na preverjanje statusa kartice (CCS) Obvezno Oznaka statusa Oznaka statusa odziva. Da Sporočilo o statusu Obrazložitveni opis statusa. Ne Podatki o zahtevani kartici Da, če je zahtevana kartica najdena. Številka kartice Številka zahtevane kartice. Da Status kartice Status zahtevane kartice. Da Velja za vožnjo Zahtevana kartica je/ni veljavna za vožnjo. Da Organ izdajatelj kartice Naziv organa, ki je izdal zahtevano kartico. Da Datum začetka veljavnosti kartice Datum začetka veljavnosti zahtevane kartice. Da Datum izteka veljavnosti kartice Datum izteka veljavnosti zahtevane kartice. Da Datum spremembe statusa kartice Datum zadnje spremembe zahtevane kartice. Da Začasna kartica Zahtevana kartica je začasna kartica. Ne Podatki o kartici servisne delavnice Da, če je najdena kartica servisne delavnice. Naziv servisne delavnice Naziv servisne delavnice, kateri je bila izdana kartica. Da Naslov servisne delavnice Naslov servisne delavnice, kateri je bila izdana kartica. Da Podatki o imetniku kartice Priimek Priimek voznika, ki mu je bila izdana kartica. Da Ime Ime voznika, ki mu je bila izdana kartica. Ne Datum rojstva Datum rojstva voznika, ki mu je bila izdana kartica. Da Kraj rojstva Kraj rojstva voznika, ki mu je bila izdana kartica. Ne Podatki o vozniškem dovoljenju Da, če je najdena vozniška kartica. Številka vozniškega dovoljenja Številka vozniškega dovoljenja voznika, ki mu je bila izdana kartica. Da Država izdaje vozniškega dovoljenja Država, ki je izdala številko vozniškega dovoljenja vozniku, ki mu je bila izdana kartica. Da Status vozniškega dovoljenja Status vozniškega dovoljenja voznika, ki mu je bila izdana kartica. Ne Datum izdaje vozniškega dovoljenja Datum izdaje vozniškega dovoljenja voznika, ki mu je bila izdana kartica. Ne Datum izteka veljavnosti vozniškega dovoljenja Datum izteka veljavnosti vozniškega dovoljenja voznika, ki mu je bila izdana kartica. Ne







Zahtevek za spremembo statusa kartice (MCS) Obvezno Številka kartice Številka kartice, katere status se je spremenil. Da Novi status kartice Status, v katerega se je spremenil status kartice. Da Datum spremembe statusa kartice Datum in čas, ko je bil status kartice spremenjen. Da Po navedbi Organ Naziv organa, ki je spremenil status kartice. Da Naslov organa Naslov organa, ki je spremenil status kartice. Da Priimek Priimek osebe, ki je spremenila status kartice. Ne Ime Ime osebe, ki je spremenila status kartice. Ne Telefon Telefonska številka osebe, ki je spremenila status kartice. Ne E-naslov Elektronski naslov osebe, ki je spremenila status kartice. Ne







Potrditev spremembe stanja kartice Obvezno Oznaka statusa Oznaka statusa potrditve. Da Sporočilo o statusu Obrazložitveni opis statusa. Ne Vrsta potrditve Vrsta potrditve: za zahtevek ali odziv. Da







Odziv na spremembo statusa kartice Obvezno Oznaka statusa Oznaka statusa odziva. Da Sporočilo o statusu Obrazložitveni opis statusa. Ne Številka kartice Številka zahtevane vozniške kartice. Da Status kartice Status zahtevane kartice, kot je vnesen v registru tahografskih kartic. Da







Zahtevek za vozniško dovoljenje izdane kartice (ICDL) Obvezno Številka kartice Številka kartice, ki je bila izdana. Da Številka vozniškega dovoljenja Številka tujega vozniškega dovoljenja, ki je bilo uporabljeno v vlogi za vozniško kartico. Da Priimek Priimek voznika, ki mu je bila izdana kartica. Da Ime Ime voznika, ki mu je bila izdana kartica. Ne Datum rojstva Datum rojstva voznika, ki mu je bila izdana kartica. Da Kraj rojstva Kraj rojstva voznika, ki mu je bila izdana kartica. Ne







Odziv na vozniško dovoljenje izdane kartice Obvezno Oznaka statusa Oznaka statusa odziva. Da Sporočilo o statusu Obrazložitveni opis statusa. Ne

▼B









PRILOGA IV

Prečrkovanje in storitve NYSIIS (identifikacijski in obveščevalni sistem zvezne države New York)

1. Algoritem NYSIIS v osrednjem vozlišču se uporablja za kodiranje imen vseh voznikov v nacionalnem registru.

2. Za iskanje kartice s funkcijo CIC se kot glavni iskalni mehanizem uporabljajo ključi NYSIIS.

3. Poleg tega lahko države članice uporabljajo prilagojen algoritem za pridobivanje dodatnih rezultatov.

4. V rezultatih iskanja mora biti naveden iskalni mehanizem, ki je bil uporabljen pri iskanju zapisa, bodisi NYSIIS ali prilagojeni.

5. Če se država članica odloči za zapisovanje obvestil ICDL, morajo biti ključi NYSIIS, ki jih vsebuje obvestilo, zabeleženi kor del podatkov ICDL. 5.1 Pri iskanju podatkov ICDL država članica uporablja ključe NYSIIS za ime vložnika.









PRILOGA V

Varnostne zahteve

1. Za izmenjavo sporočil med osrednjim vozliščem in nacionalnimi sistemi se uporablja HTTPS.

2. Za zaščito prenosa sporočil med nacionalnim sistemom in osrednjim vozliščem nacionalni sistemi uporabljajo potrdila PKI, ki jih zagotavlja Komisija.

3. Nacionalni sistemi uporabljajo vsaj potrdila, pri katerih se uporabljata zgoščevalni algoritem podpisa SHA-2 (SHA-256) in javni ključ z dolžino 2 048 bitov.









PRILOGA VI

Ravni storitev

1. Nacionalni sistemi morajo izpolnjevati naslednje minimalne ravni storitev: 1.1 Na voljo morajo biti 24 ur na dan in 7 dni na teden. 1.2 Njihova razpoložljivost se spremlja s sporočili srčnega utripa (heartbeat), ki se pošiljajo iz osrednjega vozlišča. 1.3 Stopnja njihove razpoložljivosti mora biti 98 % v skladu z naslednjo preglednico (številke so zaokrožene na najbližjo primerno enoto):



Razpoložljivost pomeni naslednjo nerazpoložljivost Dnevno Mesečno Letno 98 % 0,5 ure 15 ur 7,5 dneva Države članice so pozvane, naj upoštevajo dnevno stopnjo razpoložljivosti, vendar je treba priznati, da nekatere dejavnosti, kot je na primer vzdrževanje sistema, zahtevajo čas izpada, daljši od 30 minut. Mesečna in letna stopnja razpoložljivosti pa sta zavezujoči. ▼M1 1.4 Odzovejo se na vsaj 98 % zahtevkov, ki so jim bili posredovani v enem koledarskem mesecu, in morajo se biti sposobni odzvati na zahtevke s hitrostjo 6 sporočil na sekundo. 1.5 Pri pošiljanju odzivov na CIC, CCS in ICDL ter potrditev MCS v skladu s Prilogo VIII se na zahtevke odzovejo v največ 10 sekundah. Skupni čas do izteka zahtevka (čas, v katerem lahko vložnik zahtevka čaka na odziv) ne presega 20 sekund. 1.6 Odzivi na MCS se pošljejo v 10 koledarskih dneh od datuma, ko je bil poslan zahtevek za odziv na MCS. 1.7 Nacionalni sistemi ne smejo pošiljati zahtevkov vozlišču TACHOnet s hitrostjo, ki presega 2 zahtevka na sekundo. 1.8 Vsak nacionalni sistem je sposoben delovanja v primeru morebitnih tehničnih težav v osrednjem vozlišču ali nacionalnih sistemih v drugih državah članicah. Te med drugim zajemajo naslednje: (a) izpad povezave z osrednjim vozliščem; (b) ni odziva na zahtevek; (c) prejem odzivov po izteku časa za sporočilo; (d) prejem nenaročenih sporočil; (e) prejem neveljavnih sporočil. ▼M1 ————— ▼B

2. Osrednje vozlišče: 2.1 vzdržuje stopnjo razpoložljivosti 98 %; 2.2 obvešča nacionalne sisteme o morebitnih napakah, bodisi prek odzivnega sporočila ali prek namenskega sporočila o napaki. Nacionalni sistemi sprejemajo navedena namenska sporočila o napaki in imajo delovni postopek stopnjevanja za sprejem vseh ustreznih ukrepov za odpravo sporočene napake. ▼M1 Podrobnosti o postopku stopnjevanja se na zahtevo sporočijo Komisiji. ▼B

3. Vzdrževanje Države članice obvestijo druge države članice in Komisijo o vseh običajnih dejavnostih vzdrževanja prek spletne aplikacije vsaj en teden pred začetkom teh dejavnosti, če je to tehnično mogoče.









PRILOGA VII

▼M1

Ta priloga podrobneje določa vodenje dnevnikov, statističnih podatkov in podatkov o usmerjanju, ki se zbirajo v osrednjem vozlišču in ne v državah članicah.

▼B

Vodenje dnevnikov in statistična obdelava podatkov, zbranih v osrednjem vozlišču

1. Za zaščito zasebnosti se podatki za statistične namene obravnavajo anonimno. Podatki o določeni kartici, vozniku ali vozniškem dovoljenju niso na voljo za statistične namene.

2. Podatki iz dnevnikov dokumentirajo vse transakcije za namene spremljanja in odpravljanja napak ter omogočajo pripravo statističnih podatkov o teh transakcijah.

▼M1

3. Osebni podatki se v dnevnikih ne hranijo dlje kot 6 mesecev od zaključka transakcije. Statistični podatki in anonimizirani podatki o usmerjanju se hranijo nedoločen čas.

▼B

4. ►M1 Statistični podatki, ki se uporabljajo za poročanje, lahko med drugim vključujejo naslednje: ◄ (a) državo članico vložnico; (b) državo članico prejemnico; (c) vrsto sporočila; (d) statusno kodo odziva; (e) datum in čas sporočil; (f) odzivni čas.









PRILOGA VIII

Uporaba sporočilnega sistema TACHOnet

1. Izdajanje vozniških kartic

1.1 Če ima vložnik vloge za vozniško kartico vozniško dovoljenje, izdano v državi članici, ki ni država članica vložitve vloge, država članica, v kateri je bila vložena vloga, opravi splošno poizvedbo za preverjanje izdanih kartic.

1.2 Država članica, ki izdaja vozniško kartico vozniku, ki mu je bilo vozniško dovoljenje izdano v drugi državi članici, slednjo nemudoma obvesti o izdaji vozniške kartice s funkcijo Vozniško dovoljenje izdane kartice (ICDL).

▼M1

1.3 Če ima vložnik vloge za vozniško kartico vozniško dovoljenje, izdano v državi članici vložitve vloge, ta država članica preveri, ali je bilo v njen nacionalni register že vpisano obvestilo ICDL. Ta pregled se opravi z iskanjem po obvestilih, in sicer prednostno po številkah vozniškega dovoljenja, nato pa po ključih NYSIIS in datumu rojstva. Če se obvestilo najde, država članica izvede usmerjeno poizvedbo CIC ali CCS naslovljeno na državo članico, ki je poslala obvestilo ICDL.

▼B

1.4 Vsako obvestilo ICDL je zapisano v nacionalnem registru države članice prejemnice.

1.5 Države članice opravijo splošno poizvedbo CIC za najmanj 30 % vlog, ki jih predložijo vozniki, ki imajo vozniško dovoljenje, izdano v isti državi članici.

▼M1

1.6 Države članice se lahko odločijo, da obvestil ICDL, prejetih v skladu s točkami 1.3, 1.4 in 1.5, ne vpišejo v svoj nacionalni register. V tem primeru opravijo splošno poizvedbo CIC za vsako prejeto vlogo.

▼B

1.7 Države članice najkasneje do datuma začetka uporabe te uredbe uradno obvestijo Komisijo, ali bodo zapisovali obvestila ICDL v svoje nacionalne registre ali pa bodo sledile postopku iz točke 1.6.

1.8 Države članice, ki pet let ali manj pred datumom začetka uporabe te uredbe niso zapisovale obvestil ICDL v svoje nacionalne registre, kot je določeno v točki 1.4, opravijo splošne poizvedbe za 100 % vlog, razen za vozniška dovoljenja, za katera je bilo zapisano obvestilo ICDL; v tem primeru se uporablja točka 1.3.

1.9 Obveznost iz točke 1.8 se uporablja v obdobju petih let od datuma, na katerega se je začelo učinkovito izvajati zapisovanje obvestil ICDL v nacionalni register posamezne države članice.

2. Preklicane, začasno preklicane ali ukradene vozniške kartice

2.1 Če je bila vozniška kartica v skladu s členoma 26(7) in 29(2) Uredbe (EU) št. 165/2014 preklicana, razveljavljena ali prijavljena kot ukradena v državi članici, ki ni država članica izdajateljica, mora pristojni organ navedene države: ▼M1 (a) preveriti dejanski status kartice tako, da pošlje zahtevek CCS državi članici, ki je kartico izdala. Če številka kartice ni znana, se namesto tega pošlje usmerjena poizvedba CIC; ▼B (b) državi članici izdajateljici poslati obvestilo MCS prek sporočilnega sistema TACHOnet.

3. Zamenjava vozniških kartic

3.1 Če imetnik vozniške kartice vloži vlogo za zamenjavo vozniške kartice v državi članici, ki ni njena izdajateljica, pristojni organ te države preveri dejanski status kartice tako, da državi članici izdajateljici pošlje zahtevek CCS.

▼M1

3.2 Ko je bil status vozniške kartice preverjen in je ustrezen za zamenjavo, pristojni organ države članice, v kateri je bila vloga vložena, državi članici izdajateljici pošlje obvestilo MCS prek sporočilnega sistema TACHOnet.

▼B

3.3 Država članica, ki podaljšuje ali zamenjuje vozniško kartico voznika, ki mu je bilo vozniško dovoljenje izdano v drugi državi članici, prek funkcije ICDL nemudoma obvesti državo članico izdajateljico, da je bila vozniška kartica podaljšana ali zamenjana.

▼M1









PRILOGA IX

Vloga za posreden dostop do sistema TACHOnet

[Kratek naziv nacionalnega organa, ki prosi za posreden dostop do sistema TACHOnet] [ime države, ki prosi za posreden dostop do sistema TACHOnet, v rodilniku] je sklenil pogodbo [z/s] [kratek naziv nacionalnega organa, ki zagotavlja posreden dostop do sistema TACHOnet v orodniku] za pridobitev posrednega dostopa do sistema TACHOnet prek [ime države, ki ponuja posreden dostop do sistema TACHOnet, v rodilniku].

Pogodba, s katero [ime države, ki ponuja posreden dostop do sistema TACHOnet] zagotavlja posreden dostop do sistema TACHOnet [ime države, ki prosi za posreden dostop do sistema TACHOnet, v dajalniku], je priložena tej vlogi.

Navedeni so naslednji podatki:

(a) nacionalni organ, pristojen za dostop do sistema TACHOnet [v/na] [ime države, ki prosi za posreden dostop do sistema TACHOnet, v mestniku];

(b) kontaktna oseba za zadeve, povezane s sistemom TACHOnet, v [nacionalni organ iz točke (a), v mestniku] (ime, funkcija, e-naslov, telefonska številka in naslov);

(c) ime in funkcija drugih subjektov, pristojnih za zadeve, povezane s sistemom TACHOnet;

(d) kontaktne osebe v pristojnih subjektih iz točke (c) (ime, funkcija, e-naslov, telefonska številka).

Podpisani

[Predstavnik nacionalnega organa, ki prosi za posredni dostop do sistema TACHOnet]